**3ο ΕΝΗΜΕΡΩΤΙΚΟ ΣΗΜΕΙΩΜΑ ΓΙΑ ΤΟ ΠΥΣΠΕ Α ΑΘΗΝΑΣ**

1. **Τοποθέτηση υποδιευθυντή στο 6ο Ειδικό Σχολείο Αθηνών**

Μετά από παραίτηση της προηγούμενης υποδιευθύντριας τοποθετήθηκε αφού δεν υπήρχε πρόταση από το Σύλλογο Διδασκόντων, με βάση αρχαιότητας, νέος υποδιευθυντής.

1. **Επιλογή εκπ/κών για κατ οίκον διδασκαλία**

Υπήρξαν δυο αιτήσεις εκπαιδευτικών για 4 θέσεις που είχαν προκηρυχθεί και οι δυο πήραν την πρώτη τους προτίμηση.

Ταυτόχρονα αποδεσμεύτηκε εκπαιδευτικός από κατ οίκον διδασκαλία αφού ο μαθητής επέστρεψε στην κανονική φοίτηση στο σχολείο του.

1. **Χορήγηση αδειών άσκησης ιδιωτικού έργου**

Στην περίοδο της κρίσης και των μνημονίων που διανύουμε αυξάνονται οι αιτήσεις εκπαιδευτικών που προσπαθούν να συμπληρώσουν το ήδη ψαλιδισμένο εισόδημα τους.

Υπήρξαν 19 αιτήσεις εκπαιδευτικών. Από αυτές εγκρίθηκαν οι 13. Δυο δεν μπορούσαν να συζητηθούν αφού οι εκπαιδευτικοί ζητούσαν αναδρομικά να τους δοθεί η άδεις και οι υπόλοιπες λόγω μη προσκόμισης όλων των απαραίτητων δικαιολογητικών θα επανεξεταστούν μόλις τα προσκομίσουν.

1. **Αναγνώριση μεταπτυχιακού τίτλου**

Υποβλήθηκαν 3 αιτήσεις οι οποίες εγκρίθηκαν από το ΠΥΣΠΕ

1. **Αναγνώριση διδακτορικού τίτλου**

Υποβλήθηκε μια αίτηση η οποία εγκρίθηκε

1. **Αναγνώριση αναδρομικού επιδόματος αναπληρωτή διευθυντή στο 31ο Δ. Σχ Αθηνών**

Έγινε δεκτή η αίτηση του συναδέλφου ο οποίος είχε αντικαταστήσει διευθυντή ο οποίος παραιτήθηκε, άρα κάλυπτε κενή θέση διευθυντή και δεν απαιτείται σε αυτή την περίπτωση η πάροδος διμήνου για να λάβει το επίδομα θέσης

1. **Ορισμός υπεύθυνου ολοήμερου στο 30ο Δ Σχ Αθηνών**

Δεν έγινε δεκτή η αίτηση της διευθύντριας του σχολείου για αντικατάσταση της υπεύθυνης ολοήμερου που είχε τοποθετηθεί με απόφαση του ΠΥΣΠΕ.

Η υπεύθυνη ολοήμερου ούτε έχει παραιτηθεί, ούτε βρίσκεται σε μακροχρόνια αναρρωτική άδεια ώστε να αιτιολογείται η αντικατάστασή της.

1. **Αναγνώριση προϋπηρεσίας εκπαιδευτικού**

Έγινε δεκτή η αίτηση συναδέλφισσας για συνυπολογισμό της προϋπηρεσίας της σε ιδιωτικό σχολείο με βάση το νόμο 4310/2014

1. **Ενστάσεις εκπαιδευτικών σε σχέση με τον υπολογισμό των μορίων μετάθεσης τους.**

Δεν έγιναν δεκτές οι ενστάσεις των δυο συναδέλφων. Στην πρώτη περίπτωση ορθώς διορθώθηκαν μόρια που εκ παραδρομής στη διαδικασία τοποθέτηση της είχε λάβει ( μόρια από σχολείο σε περιοχή με το ίδιο τοπωνύμιο) και στη δεύτερη περίπτωση ο υπολογισμός των μορίων των ωρομισθίων γίνεται με βάση τη βαθμίδα τοποθέτησης (υποχρεωτικό ωράριο που είναι διαφορετικό σε πρωτοβάθμια και δευτεροβάθμια.

Λουκάς Καβακλής

αιρετός εκπρόσωπος στο ΠΥΣΠΕ Α Αθήνας

εκλεγμένος με το ψηφοδέλτιο της

ΑΝΕΞΑΡΤΗΤΗΣ ΡΙΖΟΣΠΑΣΤΙΚΗΣ ΠΑΡΕΜΒΑΣΗΣ

(ΠΑΡΕΜΒΑΣΕΙΣ – ΚΙΝΗΣΕΙΣ – ΣΥΣΠΕΙΡΩΣΕΙΣ)

τηλ. 6949294781

αναπληρωματικός: Κλιάφα Άρτεμις

τηλ. 6986590304

Mail: paremvas.loukaskavaklis@gmail.com

www.paremvasis.gr